BERASALUZE LAZKANO (EAJ, 2018-06-28):
Bai, eskerrik asko legebiltzar-buru andrea. Sailburuak, legebiltzarkideok, arratsalde on guztioi.
Bueno azkena hitz egiteak batzuetan bere alde onak izaten ditu baino gaurkoan ba nire aurretik hitz egin duzuen guztiok nik esan beharreko gauza gehienak esan dituzue.
Gaurko eguna baino lehenago Otero jaunak ondo esan duen bezala, Segurtasun eta Erakunde Batzordean hainbat agerraldi izan ditugu gai honen inguruan. Eta bueno, lehenik EH Bildu taldeak eskatutako agerraldi batzuk eta gero zuk ondo esan duzun bezala, ikuspegia pixka bat zabalagoa izateko Talde Sozialistak eta geuk eskatutako beste agerraldi batzuekin, uste du argazki nahiko osoa egin genuela gai honen inguruan.
Eta horregatik gaurko eztabaidara iritsi aurretik ere, uste dut ba bageneukala halako ikuspegi bateratu bat gain honen inguruan. Eta orduan bueno, ba azkenean erdibideko bat ixteak beti edukitzen ditu bere zailtasunak, baina uste dut nahiko aurreratuta geneukala baita ere akordio hori eta nik ez nuke esango hain zail-zaila ere izan zenik. Eta lortu dugu nik uste dut akordio on bat gaurkoan.
Eta uste dut ba hori, guztiok ematen diogulako gai honi duen garrantzia ere, gaurko akordio hau horren isla ere badela.
Ingurumen arloan gerta daitezkeen arau-hauste eta delituak ondo aipatu den bezala, oso esparru zabala hartzen dute. Fiskaltzako ordezkaria berak ere esan zuen, uste dut difuso hitza erabili zuela, bai araudiari buruz hitz egiterakoan eta baita ere ba bueno arau-hauste edo delitu bezala kalifikatu daitezkeen gertari horiek ere oso difusoak direla. Eta Segurtasun sailburuak ere esan zuen bere agerraldian ez zela erraza izaten arau-hauste administratibo bat edo delitu bat den kalifikatzerako orduan ere, ba bueno hor horrelako kriterio argi bat izatea.
Gero baita ere esan da nire aurretik ba euskal gizartea oso sentsibilizatua eta konprometitua dagoela ingurumen zaintzarekin, eta horri erakundeetatik ere uste dut erantzun egokia eman behar zaiola.
Eta batzordean izandako agerraldi guzti horietan esango nuke, koordinazio faltaren kontua izan zela nabarmena, eta horregatik berebizikoa da eta horrela jaso dugu erdibidekoan, erakundeen arteko koordinazio hori bultzatzea eta ahalik eta onena izan dadin lan egitea.
Horregatik eskatu dugu erakunde arteko batzorde hori osatzea. Bertan behintzat Jaurlaritzatik Segurtasun Departamentua eta Ingurumen Departamentua egotea, urtebetean plan bat egitea eta bertan jasotzea gai hauetan zer esana daukaten erakunde guztiek zer egin behar duten ondo jasota egotea, eta gai honi erantzuna egokiagoa ematea.
Segurtasun Sailari hainbat lantxo ere jartzen dizkiogu. Aipatu da badagoela osatuta ingurumen delituetaz arduratzen den unitate hori. Dagoeneko ikerketa kriminal eta polizia judizialaren buruzagitza edo bulego nagusiaren barne dagoena. Baina eskatzen diogu indartzeko unitate hori ba beharrezkoak diren medioekin, bai giza pertsona aldetik eta baita baliabide aldetik ere.
Eta ez bakarrik unitate hau, baizik eta komisaldegietan ere lehen arreta hori edo prebentzioko lanean ere Ertzaintzak unitateak indartu ditzala, formakuntza ere eskatzen diogu. Dagoeneko formakuntza ematen da eta ez bakarrik unitate honi. Sailburuak bere agerraldian esan zuen eta Ertzaintzaren lan egiteko eraren inguruan egin izan dituen beste agerraldi batzuetan ere aipatu izan du, nahiz eta unitate konkretu bat egon gai konkretu batzuetaz arduratzen dena...
...dituen beste agerraldi batzuetan ere aipatu izan du, nahiz eta unitate konkretu bat egon gai konkretu batzuetaz arduratzen dena, Ertzaintzaren lanerako modua era ba zeharkakoan edo transbertsala dela.
Orduan, nahiz eta hauek izan ardura nagusia daukatenak delitu hauen aurrean ba ikerketa egiteko edo lana egiteko, ba bueno, formakuntza baita ere gai hauetan askoz ere zabalagoa dela eta beste ertzain batzuei ere ba ematen zaiela, ez?
Gero aipatu da hemen oso gutxi santzionatzen dela, inpunitatea, ez dakit, sailburuak eman zuen datu bat ere bai bere agerraldian, esan zuen 2012tik 730 salaketa jaso zirela. Behar bada gero salaketa horien proportzioan emandako isunak ez dira asko, baino egia da baita ere salatzen den guztia ez dela arau-haustea edo delitua.
Eta lehen aipatu dugu guztiok zailtasun hori baita ere definitzerakoan, eta agian gaur eskatzen duguna baita ere da beno koordinazio lan hori hobetzea baita ere ba horrelako gertakari bat dagoenean, bertara hurbiltzeko ardura duenak frogak jasotzeko, eta agian horren ondoren ba beno baita ere egiten diren salaketak eta osatzen diren espedienteak hobeak izango dira eta horrekin ere agian ba beno salatzen den parte handiago bati jarriko zaio gero isuna, eta uste dut guzti horretarako gaurko akordioa oso baliozkoa izango dela.
Gero beno, Ertzaintzari jartzen zaizkio ere beste eginbeharreko batzuk, protokoloak ere bideratu ditzala. Dagoeneko beno ba aipatu zuen Beltrán de Eredia andereak badaudela ingurugiro agiri batzuk ba salaketa horiek egokiago jasotzeko, eta horrek ere beno erraztuko duelako, alde batetik, herritarrek salaketak jartzeko bidea erraztuko du, baina baita ere gero osatuko diren espedienteak eta fiskaltzara askoz ere egokiago iritsiko direla hauei ere lana errazteko.
Gero aipatu dira baita ere basozainak, eta bueno errespetu osoz aldundiek eta gure lurralde historikoek dituzten eskumenekin, ba beno eskatzen dugu baita ere bideratu dadila agian Estatuak araututako ba bueno estatutu oinarrizko hori, eta lurraldeetan nik uste dut hala beharko lukeela, eskumena beraiei dagokielako, ba bueno, ahalbidetu daitezela arauak, ba bueno, baita ere inguru zaintzat arduratzen diren agente hauen ba bueno arauak, ba bueno, hobetzeko edo zabalagoak izateko, ez?
Aipatu zen baita ere Arabako Aldundiko Ingurumen zuzendariaren aldetik oraindik ere arau-hauste asko egiten dituenean herritar batzuk ez direla konturatzen benetan arauak hausten ari direnik. Beste askok oso kontziente egiten dituztela baita ere, eta orduan, beraiek, bueno, heziketa eta informazioa behar beharrezkotzat jotzen zutela, eta nik uste dut horretan ere erakundeetatik ahalegin bat jarri beharko litzatekeela gai hauetan.
Eta bukatzeko ba bueno aldundiei eta udalei gomendioa, ez? Ba lehen esan dudana: Beraien eskumenak kontutan izanik eta diogun errespetutik, ba bueno gomendioak luzatzea besterik ez daukagu.
Alde batetik ba udaltzainak dituzten udalei ba gai hauetan ere aritzeko medioak jarri ditzatela eta aldundiei ba lehen esan duguna, basozainei ere ba behar dituzten baliabideak jartzea beraien lana ere esparru honetan ondo egin ahal izateko.
Beraz, beno ba, nire aldetik ere eskerrak eman Otero jaunari, zu izan zarelako pixka bat gai honen aitzindari eta buru, esango genuke. Nik uste dut nahiko erraza izan dela akordio batetara iristea, eta uste dut ba bueno uda aurretiko azken osoko bilkura baten aho bateko akordio bat beti ona dela, eta bueno ba espero dugu behintzat gure taldeak gai honetan hemendik aurrera ba horrela jarraitzea.
Eskerrik asko.